జెస్సికా సింప్సన్
సింప్సన్ అబిలీన్, టెక్సాస్‌‌లో జన్మించింది. ఆమె తల్లిదండ్రులు టీనా మరియు జో ట్రూట్ సింప్సన్‌. ఆమె తండ్రి ఒక మంత్రి మరియు మనస్తత్వ నిపుణుడు. ఆమె చిన్న వయసులో ఉండగానే స్థానిక బాప్టిస్టు చర్చిలో పాడటం ప్రారంభించింది. పన్నెండేళ్ల ప్రాయంలో,"ది మైకీ మౌస్ క్లబ్‌" ఆడిషన్ (నటీనటుల ఎంపిక ప్రక్రియ)కు సింప్సన్ ఎంపికకాలేకపోయింది. J.J. పియర్స్ హైస్కూల్‌లో చదువుతున్నప్పుడు ఆమె ప్రొక్లెయిమ్ రికార్డ్స్ సంస్థతో ఒప్పందం కుదుర్చుకుంది. అది ఒక చిన్న గోస్పెల్ మ్యూజిక్ రికార్డ్ లేబుల్. తన సొంత పేరు "జెస్సికా"తోనే ఆమె ఒక ఆల్బమ్‌ను రికార్డు చేసింది. అయితే ప్రొక్లెయిమ్ సంస్థ దివాలా తీయడంతో ఆల్బమ్ అధికారికంగా విడుదలకు నోచుకోలేదు. కానీ, ఆమె అవ్వ మాత్రం ఆమెకు కొంత సొమ్మును అందించింది. ఆ సాయం ఆమెను కొంత వరకు ప్రోత్సహించింది. కిర్క్ ఫ్రాంక్లిన్, సిసి వినాన్స్ మరియు గాడ్స్ ప్రాపర్టీలతో కలిసి ఆమె పలు సంగీత కచేరీల్లో పాల్గొంది. పదహారేళ్ల వయసులో సింప్సన్ హైస్కూల్‌ను విడిచిపెట్టింది (తర్వాత ఆమె GEDని అందుకుంది). కొలంబియా రికార్డ్స్ అధికారి టామీ మొట్టోలా "జెస్సికా" గురించి విన్న తర్వాత ఆ లేబుల్ తరపున ఆల్బమ్‌లు చేయడానికి ఆమె ఒక ఒప్పందం కుదుర్చుకుంది.
ఏమీ ఆడమ్స్
ఆడమ్స్ విసెంజా, ఇటలీలో , ఏడుగురు పిల్లల్లో నాలుగవ అమ్మాయిగా అమెరికా దేశస్థులైన కాత్రిన్ (నే హికెన్) మరియు రిచర్డ్ ఆడమ్స్ కి జన్మించారు. ఆమెకు నలుగురు సోదరులు మరియు ఇద్దరు సహోదరిలు. ఆమె తండ్రి ఒక అమెరికా ఉద్యోగి ఆమె జన్మించేనాటికి ఆయన కాసేర్మ ఎడేర్లెలో ఉండేవారు, ఉద్యోగరీత్యా వారి కుటుంబం అనేక ప్రదేశాలలో నివసించారు, ఆమెకు ఎనిమిది తొమ్మిది సంవత్సరాలు వచ్చేసరికి ఆయన కాజిల్ రాక్, కొలరాడోకి వచ్చి స్థిరపడ్డారు. ఆ తర్వాత నుండి ఆమె తండ్రి రెస్టారెంట్లలో పాటలు పాడటం వృత్తిగా చేసుకున్నారు. తల్లి కూడా దేహధారుడ్య శిక్షకురాలుగా పనిచేసేవారు. ఆడమ్స్ ఒక క్రిస్టియన్ లాగా పెరిగారు, కానీ ఆమెకు 11 సంవత్సరములు ఉన్నప్పుడు తల్లి తండ్రి విడాకులు తీసుకోవటం మూలంగా ఆమె కుటుంబం వారు ఉంటున్న చర్చి నుండి బయటకు వచ్చేసింది. ఆధ్యాత్మిక వాతావరణంలో పెరగటం వలన ఆమె ఏమన్నారంటే "...అది నాకు మంచి విలువలను నూరిపోసింది నేను ఇప్పటికి వాటికి కట్టుబడి ఉన్నాను. 'ఇతరులకి సహాయం చెయ్యాలి, ప్రేమగా వుండాలి...' అనే మూలసూత్రం, అది నా లోపల జీర్ణించుకుపోయింది. "